રૂપાણીએ નીતીશકુમારને આશ્વાસન આપી સલામતી માટેનો ભરોસો આપ્યો હતો અને લેવાયેલા તેમજ લેવાઇ રહેલા પગલાંની માહિતી આપી હતી. ગુજરાતમાં વેપાર, ધંધો અને રોજગારી માટે બીજા રાજ્યોમાંથી આવીને વસેલા, કામ કરતા લોકો પર છેલ્લા સપ્તાહમાં કેટલાક સ્થળે હુમલા અને ધમકીઓ આપવાની ઘટનાથી દેશભરમાં ગુજરાતની ભારે બદનામી થતાં વડાપ્રધાન નરેન્દ્ર મોદી તથા ભાજપના રાષ્ટ્રીય અધ્યક્ષ અમિત શાહે ભારે નારાજગી વ્યક્ત કરી છે.